
Ministru kabineta noteikumi Nr. 43
Rīgā 2026. gada 3. februārī (prot. Nr. 5 14. §)
Grozījumi Ministru kabineta 2022. gada 20. septembra noteikumos Nr. 587 "Valsts un Eiropas Savienības atbalsta piešķiršanas kārtība pasākumam "Atbalsts zvejniekiem piekrastes zvejā""
Izdoti saskaņā ar Lauksaimniecības un lauku attīstības likuma 5. panta ceturto un septīto daļu
· Izdarīt Ministru kabineta 2022. gada 20. septembra noteikumos Nr. 587 "Valsts un Eiropas Savienības atbalsta piešķiršanas kārtība pasākumam "Atbalsts zvejniekiem piekrastes zvejā"" (Latvijas Vēstnesis, 2022, 185. nr.; 2023, 168. nr.; 2024, 232. nr.) šādus grozījumus:
· 1. Izteikt 6.1.2. apakšpunktu šādā redakcijā:
· "6.1.2. vismaz 24 mēnešus pirms projekta iesnieguma iesniegšanas ir spēkā esošs rūpnieciskās zvejas tiesību nomas līgums ar zvejas tiesību iznomātāju. Zvejas tiesību nomas līguma termiņš nav īsāks par piekrastes zvejas attīstības plāna (turpmāk – attīstības plāns) īstenošanas termiņu, tam pieskaitot trīs gadu uzraudzības periodu pēc projekta īstenošanas beigām. Rūpnieciskās zvejas tiesību nomas līgums ar zvejas tiesību iznomātāju var būt noslēgts mazāk nekā pirms 24 mēnešiem, ja ir izpildīts vismaz viens no šādiem nosacījumiem:
· 6.1.2.1. atbalsta pretendentam ir bijis iepriekš noslēgts rūpnieciskās zvejas tiesību nomas līgums ar zvejas tiesību iznomātāju un abu līgumu kopējais darbības laiks ir vismaz 24 mēneši;
· 6.1.2.2. šo noteikumu 6.2. apakšpunktā minētais atbalsta pretendents iepriekš ir īstenojis projektu šajā atbalsta pasākumā un, iesniedzot jaunu projekta iesniegumu, tam ir spēkā esošs rūpnieciskās zvejas tiesību nomas līgums, kas noslēgts ar zvejas tiesību iznomātāju;
· 6.1.2.3. atbalsta pretendents īsteno šo noteikumu 12.1 punktā minētās darbības;".
· 2. Svītrot 10. punktu.
· 3. Izteikt 11.8. apakšpunktu šādā redakcijā:
· "11.8. līdz ar projekta īstenošanu – vismaz vienu regulas 2021/1139 1. pielikumā minēto sasniedzamo rezultātu rādītāju."
· 4. Papildināt ar 12.1 punktu šādā redakcijā:
· "12.1 Šo noteikumu 12.6. apakšpunktā minētā mērķa sasniegšanai atbalstu saņem par vienu no šādām darbībām:
· 12.11. selektīva zvejas rīka iegāde;
· 12.12. selektīva zivju murda vai apaļo jūrasgrunduļu murda (turpmāk – selektīvais murds) izgatavošana izmantošanai komerczvejā paša komerczvejnieka saimnieciskajā darbībā saskaņā ar noteikumiem par rūpnieciskās zvejas limitiem un to izmantošanas kārtību piekrastes ūdeņos."
· 5. Papildināt ar 17.1 punktu šādā redakcijā:
· "17.1 Par darbu, ko atbalsta pretendents īsteno saskaņā ar attīstības plānu, izgatavojot šo noteikumu 12.12. apakšpunktā minēto selektīvo murdu, atbalstu saņem kā fiksētas summas maksājumu saskaņā ar regulas 2021/1060 53. panta 1. punkta "c" apakšpunktu:
· 17.11. par viena apaļo jūrasgrunduļu murda izgatavošanu – 3400 euro;
· 17.12. par viena zivju murda izgatavošanu – 5100 euro."
· 6. Svītrot 22. punktu.
· 7. Papildināt ar 25.2 punktu šādā redakcijā:
· "25.2 Ja attīstības plānā paredzēts izgatavot šo noteikumu 12.12. apakšpunktā minēto selektīvo murdu, tad pirms pēdējā maksājuma pieprasījuma iesniegšanas Lauku atbalsta dienestā atbalsta saņēmējs no valsts zinātniskā institūta "Pārtikas drošības, dzīvnieku veselības un vides zinātniskais institūts "BIOR"" saņem apliecinājumu, ka izgatavotajam selektīvajam murdam ir labāka selektivitāte nekā standarta zvejas rīkiem, kurus atļauts lietot saskaņā ar Eiropas Savienības tieši piemērojamiem normatīvajiem aktiem vai nacionālajiem normatīvajiem aktiem zvejniecības jomā, un tas ir izgatavots atbilstoši šo noteikumu 23.6. apakšpunktā minētajā apliecinājumā apstiprinātajai selektivitātei."
· 8. Papildināt ar 26.3.1 apakšpunktu šādā redakcijā:
· "26.3.1 valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" – par atbalsta pretendenta šo noteikumu 12.12. apakšpunktā minētā izgatavotā selektīvā murda atbilstību labākai selektivitātei nekā standarta zvejas rīkiem, kurus atļauts lietot saskaņā ar Eiropas Savienības tieši piemērojamiem normatīvajiem aktiem vai nacionālajiem normatīvajiem aktiem zvejniecības jomā;".
· 9. Svītrot pielikumu.

